Conan – Barbaren

Conan – Barbaren (originaltittel: Conan the Barbarian) er en amerikansk fantasy-action- og eventyrfilm fra 1982 regissert av John Milius. Filmen handler om Conan, som blir solgt som slave etter at foreldrene blir drept av en krigsherre som legger landsbyen hans i runiner. Etter mange år som slave og gladiator legger han ut på en reise for å hevne sine foreldre. Hovedrollen spilles av Arnold Schwarzenegger, mens andre sentrale biroller spilles av James Earl Jones, Sandahl Bergman, Mako og Max von Sydow.  

Filmen fikk blandet mottakelse av de amerikanske filmkritikerne og ble en moderat publikumssuksess. Sandahl Bergman ble tildelt både en Saturn Award og en Golden Globe for sin innsats i filmen. 

Conan – Barbaren ble Arnold Schwarzeneggers gjennombrudd som skuespiller.Filmweb Den ble i 1984 etterfulgt av Conan ødeleggeren, også den med Schwarzenegger i hovedrollen. I 2011 kom en mindre vellykket en nyinnspilling med Jason Momoa i tittelrollen.

 Handling 
miniatyr|venstre|Deler av filmen ble innspilt i Almería i Andalucía.
miniatyr|venstre|Arnold Schwarzenegger spiller rollen som Conan. Her et bilde fra 1984.
Handlingen foregår for over 12 000 år siden, til den oppdiktede tidsalderen Hyborian Age (14 000 – 10 000 f.kr). 

Conan er en liten gutt som opplever å få foreldrene drept når krigsherren Thulsa Doom angriper landsbyen han bor i. Han blir deretter solgt som slave. En dag blir han solgt og deretter brukt som gladiator. Hans naturlige styrke og villskap gjør ham uslåelig i ringen, og eieren lar ham omsider studere litteratur og sverdkunst. Som voksen blir Conan mer og mer besatt etter hevn over de som drepte hans foreldre og etter en tid bestemmer eieren for å la ham gå. På veien får han følge av tyven Subotai og valkyrien Valeria. Sammen begir de seg på vandring sørover, på jakt etter rikdom og hevn. Eneste spor Conan har etter sine foreldres drapsmenn er minnet om et slangesymbol.

 Om filmen 
 Popularitet og økonomi 
Conan ble en moderat publikumsuksess. Den innbrakte 39,5 millioner dollar i USA og 29,3 millioner utenfor. Noe som gav en total på 68,9 millioner dollar. Den havnet på 17. plass over de mest innbringende filmene i USA i 1982.

Produksjonskostnadene var på 16 millioner dollar.PRODUCER New York Times (1923-Current file) [New York, N.Y] September 20, 1987: SMA65

 Filmanmelderne  
Filmen fikk blandet mottakelse av kritikerne, noe som gjenspeiles i at den har oppnådd 66 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

VG og Dagbladet gav den terningkast tre. CINERAMA gav den terningkast fem i 2001.

 Priser og nominasjoner 
Sandahl Bergman ble i 1983 tildelt både en Saturn Award og en Golden Globe for sin innsats i filmen. Filmen ble nominert til ytterligere fire priser ved Saturn Award.IMDb awards

 Innspilling 
Det meste av filmen ble innspilt i Spania, på steder som Andalucía, Castilla y León og Castilla-La Mancha. Noe ble også innspilt i Britisk Columbia, Canada.

Innspillingen startet høsten 1980 og filmen var opprinnelig klart til visning jula 1981, men Universal mente at flere av scenene var for voldelig og krevde at dette ble tonet noe ned. Endringer ble derfor foretatt og premieren ble utsatt til våren 1982.

 I rollene 
Arnold Schwarzenegger - Conan
James Earl Jones - Thulsa Doom
Sandahl Bergman - Valeria
Mako - Trollmannen / Fortelleren
Gerry Lopez - Subotai
Max von Sydow - Kong Osric
Ben Davidson - Rexor
Cassandra Gava - Heksa
Valérie Quennessen - Osrics datter
William Smith - Conans FarSven-Ole Thorsen - Thorgrim
Luis Barboo - Rødhår
Nadiuska - Conans Mor
Jorge Sanz - Conan som ung
Akio Mitamura - Mongolsk General
Franco Columbu - Piktisk Kriger
Kiyoshi Yamasaki - Sverdmester
Erik Holmey - Turanidisk Krigshøvding
Gary Herman - Osrics vakt
Donald Gibb - Osrics vakt

 Referanser 

 Eksterne lenker 


Kategori:Fantasyfilmer fra USA
Kategori:Eventyrfilmer fra USA
Kategori:Actionfilmer fra USA
Kategori:Filmer fra 1982
Kategori:Engelskspråklige filmer
Kategori:Filmer satt i forhistorisk tid
Kategori:Filmer lagt til oppdiktede steder